b'\n_START_ARTICLE_\nAtva\xc5\xa1inis eukaliptas\n_START_SECTION_\nPaplitimo arealas\n_START_PARAGRAPH_\n\xc5\xa0ie med\xc5\xbeiai savaime auga Australijos \xc5\xbeemyno pietry\xc4\x8diuose, tai yra nuo Keng\xc5\xabr\xc5\xb3 salos (Kangaroo Island) arealo rytuose beveik per vis\xc4\x85 Viktorijos valstij\xc4\x85, Tasmanijoje, palei Naujajojo Piet\xc5\xb3 Velso vis\xc4\x85 ryt\xc5\xb3 pakra\xc5\xa1t\xc4\xaf ar\xc4\x8diau Tasmano j\xc5\xabros ir siekia Kvinslando pietry\xc4\x8di\xc5\xb3 pakra\xc5\xa1t\xc4\xaf (\xc4\x8dia labai nedaug \xc5\xa1i\xc5\xb3 med\xc5\xbei\xc5\xb3). Introdukuoti Naujojoje Zelandijoje.\n_START_SECTION_\nAugimviet\xc4\x97s\n_START_PARAGRAPH_\nNuo j\xc5\xabros pavir\xc5\xa1iaus aptinkami augantys iki 1200 metr\xc5\xb3 auk\xc5\xa1tyje. Jo areale klimatas dr\xc4\x97gnas ar dalinai dr\xc4\x97gnas su ne\xc5\xa1altom \xc5\xbeiemoms ir \xc5\xa1iltais kitais met\xc5\xb3 laikais, kur krituli\xc5\xb3 metinis i\xc5\xa1kritimo kiekis nuo 500 iki 2400\xc2\xa0mm. \xc5\xa0iame areale \xc5\xbeiemos metu pasitaiko \xc5\xa1alnos, nors sausringas laikotraptis labai retai. Auga \xc4\xafvairiam dirvo\xc5\xbeemyje kavlvotame ar kalnuotame regione. Kalnuotuose regionuose suformuoja auk\xc5\xa1t\xc5\xb3 med\xc5\xbei\xc5\xb3 atvirus mi\xc5\xa1kus su kitomis Eukalipt\xc5\xb3 r\xc5\xab\xc5\xa1imis, kaip kad su Eucalyptus cypellocarpa, Eucalyptus delegatensis, Eucalyptus fastigata, Eucalyptus nitens, Vyteliniu eukaliptu.\n_START_SECTION_\nAuk\xc5\xa1tis, kamieno storis\n_START_PARAGRAPH_\nTai greitai augantys, labai auk\xc5\xa1ti med\xc5\xbeiai. Auga 45-90\xc2\xa0m auk\xc5\xa1\xc4\x8dio ir iki 2-3\xc2\xa0m kamieno skersmeniu. Dabar \xc5\xbeinomas kaip \xe2\x80\x9eKing Stringy\xe2\x80\x9c yra 86 m auk\xc5\xa1\xc4\x8dio ir 233\xc2\xa0m\xc2\xb3 t\xc5\xabrio, auga Tasmanijoje. Praeityje Australijos matinink\xc5\xb3 buvo u\xc5\xberegistruotas 98,8 m auk\xc5\xa1\xc4\x8dio \xc5\xa1ios r\xc5\xab\xc5\xa1ies medis. Masyviausias individas \xc5\xbeinomas Gothmog pavadinimu, jo t\xc5\xabris 337 m\xc2\xb3 ir auga Australijos pietry\xc4\x8diuose.\n_START_SECTION_\nPo\xc5\xbeymiai\n_START_PARAGRAPH_\nTai am\xc5\xbeinai \xc5\xbealiuojantys lapuo\xc4\x8diai med\xc5\xbeiai su tiesiu kamienu ir pilka ar raudonai rudo atspalvio stora, grubl\xc4\x97ta, plau\xc5\xa1inga \xc5\xbeieve. Subrend\xc4\x99 lapai ant 0,7\xe2\x80\x933,4\xc2\xa0cm lapko\xc4\x8dio \xc4\xafv. i\xc5\xa1sim\xc4\x97te ant \xc5\xa1akel\xc4\x97s, blizgantys, \xc5\xbeali su nelabai \xc5\xbeymiu prasmail\xc4\x97jimu lapo gale 6-22\xc2\xa0cm ilgio ir 1,5-7\xc2\xa0cm plo\xc4\x8dio. Pla\xc4\x8diausia lapo vieta nuo vidurio kiek ar\xc4\x8diau \xc4\xaf lapko\xc4\x8dio pus\xc4\x99. \xc5\xbdiedynas su 7-15 balt\xc5\xb3 \xc5\xbeied\xc5\xb3. Vaisiai 6\xe2\x80\x9311\xc2\xa0mm ilgio ir 5\xe2\x80\x939\xc2\xa0mm skersmens.\n_START_SECTION_\nKita\n_START_PARAGRAPH_\nGerai perne\xc5\xa1a sausr\xc4\x85 ir toleruoja pav\xc4\x97s\xc4\xaf.\n_START_SECTION_\nPanaudojimas\n_START_PARAGRAPH_\nAuginami kaip dekoratyvinia med\xc5\xbeiai. J\xc5\xb3 lapeliais minta koalos. Tai viena svarbiausi\xc5\xb3 Australijos kietmed\xc5\xbeio r\xc5\xab\xc5\xa1ies \xc5\xa1altini\xc5\xb3, da\xc5\xbenai parduodama su Karali\xc5\xa1ku eukaliptu bei Eucalyptus delegatensis vadinami kaip \xe2\x80\x9eVic Ash\xe2\x80\x9c ir \xe2\x80\x9eTasmanian oak\xe2\x80\x9c. Eucalyptus obliqua mediena truput\xc4\xaf tankesn\xc4\x97 (nuo 720 kg/m\xc2\xb3 iki 830 kg/m\xc2\xb3) ir kietesn\xc4\x97 u\xc5\xbe karali\xc5\xa1kojo eukalipto medien\xc4\x85. Balana blankiai rudos spalvos, med\xc5\xbeio \xc5\xa1erdis \xc5\xa1viesiai rudos spalvos. Medienoje sak\xc5\xb3 venos pasitaiko da\xc5\xbenai. Lyginant bendrai medienos tipus, ji vidutinio kietumo bei stiprumo ir nepatvari. Lengvai skilin\xc4\x97ja bet lengvai apdirbama. Mediena naudojama nam\xc5\xb3 statyboje, stalyst\xc4\x97je, grindiniams, bald\xc5\xb3 gamyboje.'